สวัสดีค่ะ ขอปรึกษาเกี่ยวกับยาคุมฉุกเฉิน ดิฉันได้มีเพศสัมพันธ์แล้วหลั่งในได้กินยาคุมฉุกเฉินผ่านมา1อาทิตย์ประจำเดือนมา เผื่อให้รู้ว่าไม่ได้ท้อง เป็นประจำเดือนประมาน 4-5วัน หลังจากหายเป็นประจำเดือนที่เกิดจากยาคุมฉุกเฉินได้1-2วันดิฉันได้มีเพศสัมพันธ์อีกครั้งแล้วกินยาคุมฉุกเฉินเข้าไปอีก จะมีอันตรายอะไรต่อร่างกายไหมค่ะ แล้วการกินยาคุมติดต่อกันจะช่วยคุมกำเนิดได้บ้างหรือเปล่าค่ะ
สวัสดีค่ะ หากหลังจากที่ทานยาคุมฉุกเฉินไป 1 สัปดาห์ แล้วมีเลือดออก โดยที่เลือดดังกล่าวไม่น่าใช่ช่วงวันที่ประจำเดือนปกติควรจะมา เลือดที่ออก ก็น่าจะเป็นผลข้างเคียงของยาคุมฉุกเฉินมากกว่าเลือดประจำเดือนค่ะและหลังจากนั้น ได้มีการใช้ยาคุมฉุกเฉินอีกครั้ง ซึ่งการใช้ยาคุมฉุกเฉินบ่อยๆ อาจส่งผลให้รังไข่ทำงานผิดปกติ และทำให้ประจำเดือนมาผิดปกติได้ดังนั้นหลังจากนี้ หากมีเพศสัมพันธ์อีก ไม่แนะนำให้ใช้ยาคุมฉุกเฉินอีก ควรใช้ถุงยางอนามัยไปก่อน และเมื่อประจำเดือนจริงๆ มาแล้ว ควรหาวิธรคุมกำเนิดที่มีประสิทธิภาพต่อ เช่น ยาเม็ดคุมกำเนิด ยาฉีดคุมกำเนิด เป็นต้นการใช้ยาคุมฉุกเฉิน ไม่สามารถช่วยป้องกันการตั้งครรภ์ได้ 100% ดังนั้น จึงยังมีโอกาสที่จะตั้งครรภ์ได้อยู่